Espai dona, part del Pacte d’Estat contra la violència de gènere
2025-07-24

L’Ajuntament de Burjassot, des d’Espai dona, el servei integral d’atenció a la dona del municipi, dirigit per Lluna Àrias, regidora de Polítiques d’Igualtat, forma part del Pacte d’Estat contra la violència de gènere. Pacte a través del qual el municipi rebrà fons per valor de més de 23.000 euros per a desenvolupar projectes i mesures per a combatre i previndre la violència de gènere.

Espai dona, com a servei d’atenció municipal que està en primera línia de treball en matèria d’igualtat, se suma també al Pacte d’Estat i “es reafirma en la lluita contra la violència masclista i enfront de les veus que intenten impedir la igualtat de drets i oportunitats entre dones i homes”. Així mateix, proclamen “que no ho aconseguiran perquè la fermesa en les conviccions feministes de la gran majoria de dones i homes del món és imparable”, i com a mostra, des d’Espai dona han assenyalat xicotets però grans passos que demostren la voluntat democràtica per avançar en la igualtat al nostre país.

Mitjançant la Llei orgànica 5/2018, s’introdueixen reformes en els procediments relatius a la violència de gènere que suposen, a més d’una millora en el nivell de justícia, una ajuda més per a la dones víctimes mitjançant modificacions de procediment, en el sentit d’acumular competències de manera que siga un mateix jutjat qui conega de tots els assumptes relacionats amb la mateixa víctima; la creació o adequació de dependències judicials per a evitar la confrontació de la víctima i l’agressor durant el procés, en col·laboració amb el Ministeri de Justícia i les Comunitats Autònomes; l’impuls de l’Observatori contra la Violència Domèstica i de Gènere per a l’avaluació de les dades provinents dels jutjats de violència sobre la dona, afegint un indicador relatiu a la discapacitat de les víctimes i l’establiment d’un registre estadístic dels menors víctimes de violència de gènere, també amb l’indicador de discapacitat.

D’igual manera, s’han introduït estudis d’especialització sobre igualtat i violència cap a la dona en les oposicions a la carrera judicial i formació especialitzada per als òrgans judicials.